gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3643, del 13-12-1999 (1999/10778)

ACORD de 23 de novembre de 1999, del Govern Valencià, pel qual s'autoritza determinada transferència de crèdits per a despeses de personal del programa 421.10, Direcció i Serveis Generals, als programes 422.20, Ensenyament Primari, i 422.30, Ensenyament Secundari i de Règim Especial, per import de 53.135.362 pessetes (exp. 09.031/1999-225).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10818


Organisme emissor
:   Conselleria d'Economia i Hisenda

Tipus de document
:   Acord

ACORD de 23 de novembre de 1999, del Govern Valencià, pel qual s'autoritza determinada transferència de crèdits per a despeses de personal del programa 421.10, Direcció i Serveis Generals, als programes 422.20, Ensenyament Primari, i 422.30, Ensenyament Secundari i de Règim Especial, per import de 69.240.125 pessetes (exp. 09.031/1999-225). [1999/A10361]
  
El Govern Valencià, en la reunió del dia 23 de novembre de 1999, adoptà l'acord següent:
  
Per Ordre de 4 d'abril de 1995, la Conselleria d'Educació i Ciència convocà i dictà normes per a la distribució del Fons d'Acció Social per al personal docent no universitari dependent de la Generalitat Valenciana. Diverses raons impossibilitaren dur a terme, per part de la Comissió d'Acció Social, el procés de valoració de les sol·licituds presentades i posteriors reclamacions.
  
Amb data 1 de febrer de 1999, el conseller de Cultura, Educació i Ciència ha dictat resolució de concessió d'aquestes ajudes; per això la conselleria, en no existir crèdit suficient i adequat per a afrontar els 55.252.533 de pessetes amb què es dotà el fons, ha proposat incrementar la dotació del capítol I, «Despeses de personal», dels programes 422.20, Ensenyament Primari, i 422.30, Ensenyament Secundari i de Règim Especial, amb 81.258.210 i 3.736.673 pessetes, respectivament, a càrrec de disponibilitats pressupostàries existents en el programa 421.10, Direcció i Serveis Generals.
  
En conseqüència, i en virtut del que disposen els articles 17 i 18.a de la Llei 11/1998, de 29 de desembre, de Pressupostos de la Generalitat Valenciana, per a l'exercici 1999, a proposta del conseller d'Economia i Hisenda, el Govern Valencià
  
ACORDA
  
Primer
  
S'autoritza la minoració de crèdit en l'aplicació 70.57.271.44.79 per import de 17.251.383 pessetes.
  
Segon
  
S'autoritza l'augment de crèdit en les aplicacions pressupostàries que es detallen a continuació:
  
Aplicació Import
  
60.99.266.48.21 12.716.055 pessetes
  
07.37.039.30.35 3.736.673 pessetes
  
Total 84.959.444 pessetes
  
València, 23 de novembre de 1999
  
El conseller secretari del Govern Valencià, en funcions,
Diari Oficial de la Generalitat Valenciana


Sumari del DOGV 3472, del 13-04-1999 (1999/3203)

CORRECCIÓ d'errors de la Resolució de 28 de gener de 1999, de la Direcció General d'Ensenyaments Universitaris i Investigació, per la que s'adjudiquen ajudes per a estades de becaris en centres d'investigació.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3472

Data del DOGV
:   13-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3203


Organisme emissor
:   Conselleria de Cultura, Educació i Ciència

Tipus de document
:   Correcció d'errades

CORRECCIÓ d'errors de la Resolució de 28 de gener de 1999, de la Direcció General d'Ensenyaments Universitaris i Investigació, per la que s'adjudiquen ajudes per a estades de becaris en centres d'investigació. [1999/L3203]
  
Advertit error en l'annex de la citada resolució (DOGV núm. 3.448, de 5 de març de 1999) i, d'acord amb allò que s'ha disposat en l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, es procedeix a la publicació de l'annex corregit, que anul·la el publicat.
Diari Oficial de la Generalitat Valenciana


Sumari del DOGV 3522, del 22-06-1999 (1999/5040)

Extracte de les bases de la convocatòria per a proveir tres places de guàrdies de la policia local.
---------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5040


Data del document
:   20-04-1999

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * administració local
    * policia
    * concurs administratiu

Extracte de les bases de la convocatòria per a proveir tres places de guàrdies de la policia local. [1999/5040]
  
Extracte de les bases que han de regir la convocatòria de proves selectives per proveir tres places de guàrdies de la Policia Local, vacants en la plantilla de personal d'aquest ajuntament i incloses a l'Oferta d'Ocupació Pública de 1998.
  
Al Butlletí Oficial de la Província d'Alacant número 65, de data 20 de març de 1999, es van publicar les bases i convocatòria de les proves selectives abans esmentades.
  
El termini d'admissió d'instàncies serà de 20 dies naturals comptadors des de l'endemà de la publicació de l'extracte d'aquesta convocatòria al Boletín Oficial del Estado.
Diari Oficial de la Generalitat Valenciana


Sumari del DOGV 3613, del 27-10-1999 (1999/8545)

Informació pública d'acord de cessió.
-------------------------------------

### Dades del document

Número de DOGV
:   3613

Data del DOGV
:   27-10-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8545


Organisme emissor
:   Cooperativa Servicios Tecnicos Agrarios, COOP V., STAT

Tipus de document
:   Anunci

Informació pública d'acord de cessió. [1999/F8545]
  
En compliment del que estableix l'article 67 de la Llei de Cooperatives de la Comunitat Valenciana, aquesta cooperativa fa públic que la seua assemblea general extraordinària del passat dia 27 d'abril de 1999, va acordar per unanimitat la cessió global del seu actiu i passiu a l'entitat Organisme Autònom Local de Caràcter Comercial de Turís, i anuncia el dret dels possibles creditors tant de la cooperativa cedent com de l'entitat cessionària a obtenir el text íntegre de l'acord de cessió i a oposar-se a aquest dins del mes següent a la data de publicació d'aquest anunci pels motius establits legalment.
  
Turís, 28 de setembre de 1999.- El president: Francisco Maravella.
Diari Oficial de la Generalitat Valenciana


Sumari del DOGV 3447, del 04-03-1999 (1999/1466)

Informació pública de l'acceptació de les delegacions efectuades pels ajuntaments de Benferri i Relleu.
-------------------------------------------------------------------------------------------------------

### Dades del document

Número de DOGV
:   3447

Data del DOGV
:   04-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1466


Organisme emissor
:   Suma. Gestió Tributària. Diputació d'Alacant

Tipus de document
:   Anunci

Informació pública de l'acceptació de les delegacions efectuades pels ajuntaments de Benferri i Relleu. [1999/X1466]
  
Donant compliment al que disposa l'article 7.2 de la Llei 39/88, de 28 de desembre, Reguladora de les Hisendes Locals, les condicions generals de la qual figuren publicades en el Butlletí Oficial de la Província nº 46 (24.02.90), i Diari Oficial de la Generalitat Valenciana nº 1.261 (09.03.90), es publica l'acceptació de les delegacions concretes efectuades pels ajuntaments de Benferri i Relleu en les matèries, tributs i preus públics que tot seguit s'assenyalen:
  
Les facultats de recaptació en període voluntari i executiu dels deutes per rebut corresponents als tributs i, si fa el cas, preus públics que s'assenyalen en l'annex I, i les de recaptació en període executiu dels deutes per liquidacions d'ingrés directe i, si convé, autoliquidacions que s'assenyalen en l'annex II, amb l'abast, contingut i les condicions de la Resolució número deu de les del Plenari provincial, de data 21 de desembre de 1989.
  
Les facultats de recaptació executiva de deutes per rebut que, per les seues característiques particulars, han delegat a aquesta diputació en els termes previstos en Resolució del Ple de data 25 de gener de 1990, amb abast, contingut i condicions determinats en la referida Resolució número deu del Ple, de data 21 de desembre de 1989.
  
Ajuntaments delegants
  
Benferri (ampliació)
  
Annex II
  
Impost sobre instal·lacions, construccions i obres.
  
Taxa per llicències urbanístiques
  
Relleu (ampliació)
  
Annex II
  
Preu públic per aigua potable.
  
Segon
  
Les delegacions realitzades pel municipi de Benferri, en favor d'aquesta diputació provincial, tindran efecte des de l'1 de gener de 1998 i estaran vigents fins el 31 de desembre de 1999, i la delegació realitzada pel municipi de Relleu tindrà efecte des de l'1 de gener de 1999 i estarà vigent fins el 31 de desembre de 1999, i quedaran tàcitament prorrogades, per períodes de cinc anys, si cap de les parts en manifesta expressament la voluntat en contra tot comunicant-ho a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
  
Tercer
  
Pel que fa a les condicions, contingut i abast de la delegació, podran ser revisats quan es modifiquen les delegacions de la resta dels ajuntaments de la província.
  
Alacant, 23 de desembre de 1998.- El president: Julio de España Moya.
  
Suma. Gestió Tributària.
  
Diputació Provincial d'Alacant
Diari Oficial de la Generalitat Valenciana


Sumari del DOGV 3500, del 21-05-1999 (1999/3144)

Rotlle d'apel·lació número 806/1998. Cèdula de notificació.
-----------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/3144


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 806/1998. Cèdula de notificació. [1999/S3144]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 806/1998, que prové del judici verbal número 488/1997, del Jutjat de Primera Instància número 20 de València, s'ha acordat notificar a l'apel·lat incomparegut en aquesta alçada que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist aquest rotlle d'apel·lació número 806/1998, que prové de les actuacions de judici verbal civil promogudes davant el Jutjat de Primera Instància número 20 de València, amb el número 488/1997, entre les parts d'una, com a demandant apel·lant, la senyora Adoración Manzano Aibal, i de l'altra, com a demandat apel·lat Valvitel, SL, sobre reclamació de quantitat, en virtut del recurs d'apel·lació interposat per la demandant.
  
Decisió
  
Estimar el recurs d'apel·lació interposat contra la sentència del Jutjat de Primera Instància número 20 de València, en les actuacions 488/1997, revocar aquesta resolució i amb estimació de la demanda, condemnar a Valvitel, SL, a tornar a l'actora l'aparell de reproducció videogràfica marca Panasonic, número de sèrie K8GA07646, i també el pagament de 16.883 pessetes i les costes de la primera instància sense pronunciament de les causades en aquesta alçada."
  
I perquè el que s'ha acordat es complisca i valga de notificació a l'apel·lat incomparegut en aquesta alçada l'entitat mercantil Valvitel, SL, amb la fixació prèvia d'aquest edicte en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3543, del 21-07-1999 (1999/6692)

CORRECCIÓ d'errades de la Resolució de 21 de juny de 1999, del secretari general de la Conselleria de Sanitat (DOGV de 14 de juliol, pàg. 12.849), per la qual es fan públiques determinades matisacions fetes en la Mesa Tècnica d'Oferta d'Ocupació de sessió de 26 de gener de 1999, i en relació amb els criteris de cessament de personal facultatiu interí (DOGV de 26 d'abril i de 21 de juny de 1996).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6692


Data del document
:   15-07-1999

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * metge
    * concurs administratiu
    * oferta d'ocupació

CORRECCIÓ d'errades de la Resolució de 21 de juny de 1999, del secretari general de la Conselleria de Sanitat (DOGV de 14 de juliol, pàg. 12.849), per la qual es fan públiques determinades matisacions fetes en la Mesa Tècnica d'Oferta d'Ocupació de sessió de 26 de gener de 1999, i en relació amb els criteris de cessament de personal facultatiu interí (DOGV de 26 d'abril i de 21 de juny de 1996). [1999/X6692]
  
Advertida errada material en la citada resolució i en virtut de l'article 105.2 de la Llei de 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa la rectificació següent:
  
On diu: ?Les places hauran d'haver estat acordades abans del 15 de gener de 1995?.-; hi ha de dir: ?Les places hauran d'haver estat creades abans del 15 de gener de 1995?.-.
Diari Oficial de la Generalitat Valenciana


Sumari del DOGV 3503, del 26-05-1999 (1999/4595)

Expedient número 13/1998. Adjudicació de la urbanització de la unitat d'actuació número 13.
-------------------------------------------------------------------------------------------

### Dades del document

Número de DOGV
:   3503

Data del DOGV
:   26-05-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/4595


Organisme emissor
:   Ajuntament d'Algemesí

Tipus de document
:   Anunci

Expedient número 13/1998. Adjudicació de la urbanització de la unitat d'actuació número 13. [1999/Q4595]
  
1. Entitat adjudicadora
  
Ajuntament d'Algemesí.
  
Dependència que tramita l'expedient: Departament de Contractació.
  
Número expedient: 13/1998.
  
2. Objecte del contracte
  
Tipus: obres.
  
Descripció de l'objecte: urbanització de la unitat d'actuació número 13.
  
Diari Oficial i data de publicació de l'anunci de licitació: Diari Oficial de la Generalitat Valenciana, número 3.388, de 7 de desembre de 1998.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma: subhasta.
  
4. Pressupost base de licitació
  
Import total del pressupost: 396.322.974 pessetes, impost sobre el valor afegit inclòs.
  
5. Adjudicació
  
Data: 28 de gener de 1999.
  
Contractista: Construcciones Luján, SA.
  
Nacionalitat: espanyola.
  
Import de l'adjudicació: 257.415.013 pessetes, impost sobre el valor afegit inclòs.
  
Cosa que es fa pública en compliment del que es disposa en l'article 94.2 de la Llei de Contractes de les Administracions Públiques.
Diari Oficial de la Generalitat Valenciana


Sumari del DOGV 3652, del 24-12-1999 (1999/10183)

DECRET 229/1999, de 23 de desembre, del Govern Valencià, pel qual nomena com a director general de l’IMPIVA el senyor Fernando Zárraga Quintana.
------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/12/23/229/dof/vci/html**

### Dades del document

Número de DOGV
:   3652

Data del DOGV
:   24-12-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/10718


Data del document
:   23-12-1999

Organisme emissor
:   Conselleria d'Indústria i Comerç

Tipus de document
:   Decret

DECRET 229/1999, de 23 de desembre, del Govern Valencià, pel qual nomena com a director general de l'IMPIVA el senyor Fernando Zárraga Quintana. [1999/10041]
  
En virtut del que estableix l'article 10.1, del Decret 29/1994, de 8 de febrer, del Govern Valencià, i a proposta del conseller d'Indústria i Comerç, el Govern Valencià, en la reunió del dia 23 de desembre de 1999, acorda:
  
El nomenament del senyor Fernando Zárraga Quintana com a director general de l'Institut de la Petita i Mitjana Indústria de la Generalitat Valenciana (IMPIVA).
  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 23 de desembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Indústria i Comerç,


Còpia Permalink ELI
Diari Oficial de la Generalitat Valenciana


Sumari del DOGV 3474, del 15-04-1999 (1999/2837)

Subhasta. Contractació per procediment obert de les obres de reparació de nínxols al cementiri municipal.
---------------------------------------------------------------------------------------------------------

### Dades del document

Número de DOGV
:   3474

Data del DOGV
:   15-04-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/2837


Data del document
:   03-03-1999

Organisme emissor
:   Ajuntament d'Ontinyent

Tipus de document
:   Subhasta

Descriptors 

:   * Ontinyent
    * obres públiques
    * licitació

Contractació per procediment obert de les obres de reparació de nínxols al cementiri municipal. [1999/X2837]
  
1. Entitat adjudicatària
  
a) Organisme: Ajuntament d'Ontinyent.
  
b) Dependència que tramita l'expedient: Departament de Béns i Contractació.
  
2. Objecte del contracte
  
a) Descripció de l'objecte: obres de reparació de nínxols.
  
b) Lloc d'execució: Cementiri Municipal d'Ontinyent.
  
c) Termini d'execució: 2 mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
Import total: 6.499.929 PTA/39.065,36 euros, IVA inclòs, a la baixa.
  
5. Garanties
  
a) Provisional: 129.999 PTA/781,31 euros.
  
b) Definitiva: 259.998 PTA/1.562,62 euros.
  
6. Obtenció de documentació i informació
  
a) Entitat: Ajuntament d'Ontinyent, Dep. de Béns i Contractació.
  
b) Adreça: c/ Regall, 1
  
c) Localitat: Ontinyent 46241.
  
d) Telèfon: 87 493 37 10.
  
e) Fax: 96 238 84 54.
  
f) Data termini d'obtenció de documentació i informació: vint-i-sis dies naturals següents a la publicació d'aquest edicte en el DOGV.
  
7. Documents específics del contractista
  
a) Classificació (grups, subgrups i categoria): no se n'exigeixen.
  
b) Altres requisits: no n'hi ha.
  
8. Presentació de les ofertes o de les sol·licituds de participació
  
a) Data termini de presentació: vint-i-sis dies naturals següents a la data de publicació d'aquest anunci en el DOGV (de 09.00 a 14.00 hores). Si l'últim dia fóra festiu o dissabte, es traslladarà al dia hàbil següent.
  
b) Documentació a presentar:
  
Sobre A: proposició econòmica.
  
Sobre B: documents generals.
  
Ambdós en la forma determinada en el plec de clàusules administratives particulars.
  
c) Lloc de presentació: Departament de Béns i Contractació.
  
9. Obertura d'ofertes
  
a) Entitat: Ajuntament d'Ontinyent.
  
b) Data: cinquè dia hàbil següent a l'obertura dels sobres B, si coincideix en dissabte es prorrogarà fins el primer dia hàbil següent.
  
c) Hora: 12.00.
  
10. Altres informacions
  
a) Despeses dels anuncis: a càrrec de l'adjudicatari.
  
b) Exposició del plec de clàusules administratives particulars: podran presentar-se reclamacions contra el plec durant els 8 dies hàbils següents a la publicació d'aquest anunci en el DOGV.
Diari Oficial de la Generalitat Valenciana


Sumari del DOGV 3487, del 04-05-1999 (1999/3972)

Informació pública de l'aprovació inicial del Projecte d'Urbanització Carlos Arniches.
--------------------------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3972


Organisme emissor
:   Ajuntament d'Ondara

Tipus de document
:   Anunci

Informació pública de l'aprovació inicial del Projecte d'Urbanització Carlos Arniches. [1999/M3972]
  
El Ple de l'Ajuntament, en la sessió de data 29 d'octubre de 1998, acordà aprovar inicialment el Projecte d'Urbanització Carlos Arniches, redactat per l'arquitecte senyor Josep Ivars i Pérez.
  
Cosa que se sotmet a informació pública durant el termini de 20 dies, a partir de l'endemà de la inserció d'aquest anunci en el Diari Oficial de la Generalitat Valenciana.
  
S'avisa que, en cas de no presentar-se cap reclamació, s'entendrà aquest acord definitivament aprovat.